Georg von Bock

Georg von Bock (vene keeles Георгий Тимофеевич Бок; 6. oktoober (ukj 18. oktoober) 1818 – 12. juuni 1876 Schwerin) oli baltisaksa päritolu Venemaa keisririigi mereväelane, viitseadmiral.

 Elulugu 
Georg von Bock kuulus nimekasse baltisaksa Bockide aadlisuguvõsasse. Ta oli Võisiku mõisniku polkovnik Timotheus Eberhard von Bocki (1787–1836) ja tema eestlannast abikaasa Ewa Catharina (suri 1862) ainus laps.Genealogisches Handbuch der baltischen Ritterschaften. Bd I. Görlitz 1929. Lk 584.  10-aastaselt kirjutati ta õppima merekorpusesse, mille lõpetas 1835. aastal mitšmani auastmes. Teenis esialgu Musta mere laevastikus, hiljem mereväe peastaabis adjutandina. 1860. aastal arvati 1. järgu kaptenina reservi. 1865. aastal sai temast tiibadjutant, 1866. aastal kontradmiral ja 1872. aastal suurvürst Vladimir Aleksandrovitši õuemeister.Erik Amburgeri andmebaas. Nr 1840 

 Perekond 
Bock naitus 1847. aastal kindralmajor Dmitri Ignatjevi tütre Annaga (1824–1916). Abielust sündis kaks poega ja tütar. Vanema poja riiginõunik ja kammerhärra Vladimiri (1850–1899) surmaga kustus Bockide suguvõsa Võisiku liin.

 Sõjaväeline karjäär 
+ Auastmed Aasta Kuupäev Õlak Auaste 1833 31. detsember 20px gardemariin 1835 21. detsember 20px mitšman 1841 30. aprill 20px leitnant 1851 8. aprill 20px kaptenleitnant 1856 25. august 20px 2. järgu kapten 1859 8. september 20px 1. järgu kapten 1866 28. oktoober 20px kontradmiral svita 1876 1. jaanuar 20px viitseadmiral

 Autasud 
Teda autasustati Püha Anna II, Püha Vladimiri IV ja III klassi ordeni ning mitmete välismaa ordenitega.

 Viited 

 Välislingid 

Kategooria:Baltisaksa sõjaväelased
Georg
Kategooria:Venemaa keisririigi viitseadmiralid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna II klassi ordeni kavalerid
Kategooria:Sündinud 1818
Kategooria:Surnud 1876